L 166/170
9.
HR
Službeni list Europske unije
30.6.2023.
OPASNOSTI POVEZANE S PROIZVODIMA NA KOTAČIMA
Dječji proizvodi s kotačima ili zglobnim kotačićima (za prijevoz ili drugo kretanje) dizajniraju se i proizvode tako da se što je više moguće ograniče opasnosti povezane s kotačima ili zglobnim kotačićima i nenamjernim kretanjem.
Zahtjevi za sprječavanje opasnosti povezanih s kotačima/zglobnim kotačićima i nenamjernim kretanjem obuhvaćaju sljedeće (prema potrebi), ali nisu ograničeni na: (a) svi proizvodi na kotačima moraju biti opremljeni odgovarajućom napravom/napravama za blokiranje, koja prema potrebi jamči stabilnost; (b) sve naprave za blokiranje moraju biti sigurne tijekom upotrebe; (c) proizvodi za djecu na kotačima moraju imati parkirnu funkciju koja im omogućuje stabilno mirovanje, bez obzira na površinu.
10.
OPASNOSTI OD ZAPLETANJA
Proizvodi za djecu dizajniraju se i proizvode tako da se što je više moguće ograniče opasnosti od zapletanja.
Zahtjevi obuhvaćaju sljedeće opasnosti (prema potrebi), ali nisu ograničeni na: (a) opasnosti od zapetljavanja; (b) zapetljavanje u tekstilne proizvode kao što su dijelovi odjeće (pričvršćivači, dugmad, ukrasi, prošivi ili slično, što rezultira rupama, prazninama i otvorima ili stršećim dijelovima); (c) opasnosti od davljenja zbog užadi, vrpca, spojnica, kabela ili petlji; (d) opasnosti od monofilamentnih niti; (e) opasnosti od ručica.
U normama se moraju jasno navesti sigurne dimenzije i zahtjevi za ispitivanje u vezi s užadi, vrpcama, spojnicama, kabelima ili petljama i drugim opasnostima od zapletanja.
Te mjere uvijek moraju odražavati najnovije antropometrijske podatke te posebno uzimati u obzir spoznaje o sigurnosti djece.
Vrećice za skladištenje proizvoda također moraju biti sigurne.
11.
OPASNOSTI OD DAVLJENJA
Proizvodi za djecu dizajniraju se i proizvode tako da se eliminiraju opasnosti od davljenja.
Zahtjevi za sprječavanje opasnosti povezanih s davljenjem obuhvaćaju sljedeće (prema potrebi), ali nisu ograničeni na: (a) nijedan dio koji se može odvojiti silom koju bi dijete moglo primijeniti ne smije biti dovoljno malen da predstavlja opasnost od davljenja; (b) nijedan dio ne smije se lomiti, pucati ili odvojiti pri upotrebi (npr. kad se ispusti) i tako postati dovoljno malen da predstavlja opasnost od davljenja; (c) nijedan sastavni dio koji se može ukloniti bez upotrebe alata ne smije predstavljati opasnost od davljenja; (d) nijedan sastavni dio koji je dovoljno dug da može pokrenuti faringealni refleks ako dijete stavi proizvod u usta zbog opasnosti od davljenja ne bi trebao biti dopušten za djecu koja su premlada da bi sjedila bez potpore; (e) materijali za podstavljanje koji predstavljaju opasnost od davljenja ne smiju postati dostupni kad su podvrgnuti silama koje bi dijete moglo primijeniti; (f) proizvodi ne smiju predstavljaju opasnost zbog udisanja s obzirom na veličinu elemenata koje sadržavaju ili zato što ti elementi postaju dovoljno maleni ili dostupni kada su podvrgnuti silama koje bi dijete moglo primijeniti; (g) moraju se razmotriti ukupna veličina i oblik proizvoda te se prema potrebi primjenjuju tehnička/mehanička rješenja (npr. rupe za zrak u proizvodima kod kojih postoji opasnost od davljenja pri uobičajenoj i predvidljivoj upotrebi).
U normama se moraju jasno navesti sigurne dimenzije i zahtjevi za ispitivanje u odnosu na opasnosti od davljenja.
Te mjere uvijek moraju odražavati najnovije antropometrijske podatke te posebno uzimati u obzir spoznaje o sigurnosti djece.